Bácsalmás Város Önkormányzata Képviselő-testületének
7/2025. (IV. 30.) önkormányzati rendelete

az önkormányzat 2024. évi költségvetési zárszámadásáról

[1] Bácsalmás Város Önkormányzata Képviselő-testületének e rendelet megalkotásával célja Bácsalmás Város Önkormányzata éves gazdálkodásának, az előző évi költségvetés végrehajtásának jóváhagyása.
[2] Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:
1. §
(1) Bácsalmás Város Önkormányzatának Képviselő-testülete (a továbbiakban: Képviselő-testület) a 2024. évi költségvetés végrehajtásáról szóló zárszámadást az 1-18. mellékletekben foglaltaknak megfelelően
a)	3 725 526 463 Ft bevétellel,
b)	3 248 338 039 Ft kiadással, ebből a főbb előirányzatok teljesítését
ba)	880 597 163 Ft személyi juttatásokkal,
bb)	106 804 632 Ft munkaadókat terhelő járulékokkal,
bc)	543 689 912 Ft dologi kiadásokkal,
bd)	539 721 063 Ft egyéb működési célú kiadásokkal,
be)	743 854 522 Ft felhalmozási célú kiadásokkal, és
bf)	433 670 747 Ft finanszírozási kiadásokkal
hagyja jóvá.
(2) A Képviselő-testület az önkormányzat és a gazdálkodó szervezettel nem rendelkező intézményei bevételi és kiadási előirányzatainak teljesítését mérlegszerűen az 1. mellékletben foglaltaknak megfelelően hagyja jóvá.
2. §
(1) A Képviselő-testület az önkormányzat feladatfinanszírozását, állami támogatásának jogcímenkénti megoszlását a 2. melléklet szerint fogadja el.
(2) A Képviselő-testület az önkormányzat bevételeit és kiadásait kiemelt előirányzatok szerinti bontásban a 3. melléklet szerint hagyja jóvá.
(3) A Képviselő-testület az önkormányzat intézményeinek bevételeit és kiadásait kiemelt előirányzatok szerinti bontásban intézményenként a 4. melléklet szerint hagyja jóvá.
(4) A Képviselő-testület az önkormányzat és az intézményeinek létszámkeretét az 5. melléklet szerint fogadja el.
(5) A Képviselő-testület az önkormányzat felhalmozási kiadásait költségvetési szervenként, és feladatonkénti részletezésben a 6. melléklet szerint hagyja jóvá.
3. §
(1) A Képviselő-testület az önkormányzat európai uniós költségvetésből kapott támogatással megvalósuló programokat a 7. melléklet szerint fogadja el.
(2) A Képviselő-testület a következő évekre vonatkozó kötelezettségvállalását, támogatási szerződéssel megalapozott döntéseit a támogatással megvalósuló programokról, valamint az adósságszolgálatot a 8. melléklet szerint hagyja jóvá.
(3) A Képviselő-testület az önkormányzat által adott közvetett támogatásokat a 9. melléklet szerint fogadja el.
(4) A Képviselő-testület az önkormányzat tartalék előirányzatait feladatonkénti bontásban a 10. melléklet szerint hagyja jóvá.
4. §
A Képviselő-testület az önkormányzat által nyújtott támogatásokat a 11. mellékletben foglaltak alapján fogadja el.
5. §
A Képviselő-testület az önkormányzat 2024. december 31-ei állapot szerinti vagyonát a 12. mellékletben, a 13. mellékletben, a 14. mellékletben és a 15. mellékletben, a mérlegben szereplő adatok alapján 7 412 639 145 Ft-ban állapítja meg.
6. §
(1) A Képviselő-testület az önkormányzat és intézményeinek 2024. évi maradványát a 16. mellékletben foglaltak szerint fogadja el.
(2) A Képviselő-testület felkéri az önkormányzat jegyzőjét, hogy a maradványt érintő fizetési kötelezettségek teljesítését biztosítsa, illetve kísérje figyelemmel.
(3) Az önkormányzat jegyzője és a költségvetési szervek vezetői a maradványnak a 2025. évi előirányzatokon történő átvezetéséről gondoskodni kötelesek.
7. §
A Képviselő-testület az önkormányzat és az intézményeinek az eredmény kimutatását a 17. mellékletben foglaltak alapján fogadja el.
8. §
A Képviselő-testület az önkormányzat gazdasági és közhasznú társaságokban lévő részesedések állományának alakulását a 18. mellékletben foglaltak szerint fogadja el.
9. §
A Képviselő-testület felkéri az önkormányzat jegyzőjét, hogy a költségvetési beszámoló elfogadásáról, a pénzmaradvány jóváhagyott összegéről a költségvetési szervek vezetőit a rendelet kihirdetését követő 15 napon belül írásban értesítse.
10. §
Ez a rendelet 2025. május 1-jén lép hatályba.

Záradék:

Megalkotta Bácsalmás Város Önkormányzatának Képviselő-testülete a 2025. április 29-én tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2025. április 30-án.

